b'\n_START_ARTICLE_\nHu Jintao\n_START_SECTION_\nRojstvo in mladost\n_START_PARAGRAPH_\nHu Jintao je bil rojen v Jiangyanu, provinca Jiangsu leta 1942. Hu je bil nadarjen u\xc4\x8denec v srednji \xc5\xa1oli in odli\xc4\x8den v plesanju ter petju. Aktiven je bil tudi v Komunisti\xc4\x8dni mladini. Komunisti\xc4\x8dni partiji Kitajske se je pridru\xc5\xbeil med zloglasno kulturno revolucijo leta 1964 v Pekingu, kjer je diplomiral kot hidravli\xc4\x8dni in\xc5\xbeenir. Med kulturno revolucijo je bil Hujev o\xc4\x8de mu\xc4\x8den in ubit. Leta 1965 je bil preme\xc5\xa1\xc4\x8den v provinco Gansu, kjer je delal v hidroelektrarni. Tam je spozna svojega prvega mentorja Song Pinga, sekretar provincialne KPK.\n_START_SECTION_\nObdobje reform\n_START_PARAGRAPH_\nLeta 1981 je Hu \xc5\xa1tudiral na Centralni partijski \xc5\xa1oli v Pekingu. V razredu je bil s h\xc4\x8derko Deng Xiaopinga ter sinom Hu Yaobanga. Na oba je naredil velik vtis in na podlagi tega je bil povi\xc5\xa1an v predsednika celice Komunisti\xc4\x8dne mladine v provinci Gansu. Kasneje je bil poslan v Peking, kjer je zasedel mesto v sekretariatu Komunisti\xc4\x8dne mladine, \xc4\x8dez dve leti je postal generalni sekretar. Med svojim delom je mirno in previdno umiril \xc5\xa1tudentske proteste.\n_START_SECTION_\nPoliti\xc4\x8dni vzpon\n_START_PARAGRAPH_\nKot sekretar partije v Tibetu naj bi bil odgovoren za zlom protestov proti Kitajski in smrt nekaj tibetanskih aktivistov. Pri svojih 50. letih je postal najmlaj\xc5\xa1i \xc4\x8dlan Centralnega komiteja partije, imel vpogled v center partije ter bil predsednik partijske \xc5\xa1ole, kar mu je omogo\xc4\x8dilo, da je k vrhu pripeljal nekaj svojih zaveznikov. Kitajski voditelj Deng Xiaoping ga je dolo\xc4\x8dil za voditelja \xc4\x8detrte generacije, na ta polo\xc5\xbeaj pa je bil izbran novembra 2002 na XVI. kongresu KPK, ko je nasledil Jiang Zemina kot partijski voditelj.\n_START_SECTION_\nIV. generacija\n_START_PARAGRAPH_\nNovembra 2003 je bil Hu izbran za generalnega sekretarja partije, marca 2013 za novega predsednika LR Kitajske, leta 2004 pa \xc5\xa1e za predsednika Centralne voja\xc5\xa1ke komisije. \xc4\x8ceprav je Jiang Zemin odstopil iz vseh polo\xc5\xbeajev, ima \xc5\xa1e vedno velik vpliv prek CK in svojih zaveznikov v njem. Politika Huja ter premiera Wen Jiabaoa se je od njunih predhodnikov razlikovala v tem, da je sku\xc5\xa1ala ohraniti in zmanj\xc5\xa1ati ravnote\xc5\xbeje med revnimi in bogatimi, zmanj\xc5\xa1ati razlike med provincami, zmanj\xc5\xa1ati korupcijo, poudarjanje politike ene Kitajske (Tajvan) ter urediti vpra\xc5\xa1anje glede Severne Koreje. 2012/13 je predal vodstvo parije in dr\xc5\xbeave novemu voditelju (5. generacije), Xi Jinpingu.'